OpenLLM-France/wikimedia huggingface dataset:
# Sogo Bo

El Sogo Bo és un teatre de titelles característic de l'ètnia bozo i de la cultura bamana.
Molt vinculat amb els griots, aquest teatre és protagonitzat per animals i titelles antropomorfs, està dirigit als xiquets. La representació sol començar amb una dansa acompanyada per música dels animals. La música és predominantment rítmica, però també pot anar acompanyada de cants. A aquesta dansa la que segueix la representació dels titelles.
Darrere d'una tela es col·loca el grup d'actors que sostenen els titelles. Aquestes són bàsicament un pal de fusta, un extrem del qual està acabat en forma de cap humà que ha estat policromat i que és accionat per uns pals més fins als quals sovint van units els braços. A més, sovint el titella és instal·lat sobre una vara o pal més llarg que servix per portar-lo
En cas que siga femení, sovint se li afegixen pits. El monyo és freqüentment també un afegitó, tant en el cas dels titelles masculins com els femenins. La resta del cos no es modela perquè el pal va cobert amb un vestit que acaba de dissenyar la personalitat del titella. Els personatges caracteritzats són un reflex de l'època. Així algunes són representacions de déus tradicionals, però també hi ha representacions de Bob Marley o de personatges polítics actuals. Pel que fa al cas dels animals, aquestos són simples màscares-cimera a l'estil de les cimeres cimeres Ci-Uara bamana que cobertes per teles o palla són portades per un dansaire que balla amb un o diversos acompanyants humans.

## Referències

* ↑ Sogo bo - les marionnettes du Mali de la région de Markala a Youtube
* ↑ African Puppets a hamillgallery.com
* ↑ Mary Jo Arnoldi, Kris L. Hardin African Material Culture, p. 167

## Enllaços externs

* http://www.euronet.nl/users/edotter/mali/mali.html (anglès) En aquesta pàgina podeu escoltar la música que acompanya a les danses Sogo Bo.
* PDF (anglès) The Sogo Bo theatre of Mali, Gadnage Musées
# Sleepover

Sleepover és una pel·lícula estatunidenca dirigida per Joe Nussbaum i estrenada el 2004.

## Argument

Julie i Hannah són estudiants inseparables a l'escola secundària. Però quan arriba l'estiu, Hannah s'assabenta que s'ha de traslladar i Julie decideix organitzar una festa pijama amb Hannah i les seves amigues, per celebrar el començament de l'estiu. Però Stacy, la deessa de l'escola aconsegueix embarcar-los en una altra festa i això obliga Julie i les seves amigues, de parar la vesprada pijama i anar-se de la casa, sense advertir els seus pares. La banda de Julie i la de Stacy decideixen signar una mena de pacte: la banda que guanyi, menjarà al costat la font tots els migdies, i la perdedora, menjarà al costat del contenidor de les deixalles.

## Repartiment

| Actor | Personatge |
| Alexa Vega | Julie |
| Mika Boorem | Hannah |
| Jane Lynch | Gabby |
| Sam Huntington | Ren |
| Sara Paxton | Stacie |
| Brie Larson | Liz |
| Scout Taylor-Compton | Farrah |
| Douglas Smith | Gregg |
| Katija Pevec | Molly |
| Steve Carell | Sherman |
| Jeff Garlin | Jay |
| Sean Faris | Steve |
| Evan Peters | Russell |
| Hunter Parrish | Lance |
| Thad Luckinbill | Todd |
| Kallie Flynn Childress | Yancie |
# Squalidus

Squalidus és un gènere de peixos de la família dels ciprínids i de l'ordre dels cipriniformes.

## Taxonomia

* Squalidus argentatus (Sauvage & Dabry de Thiersant, 1874)
* Squalidus atromaculatus (Nichols & Pope, 1927)
* Squalidus banarescui (Chen & Chang, 2007)
* Squalidus chankaensis (Dybowski, 1872)
* Squalidus gracilis (Temminck i Schlegel, 1846)
* Squalidus homozonus (Günther, 1868)
* Squalidus iijimae (Oshima, 1919)
* Squalidus intermedius (Nichols, 1929)
* Squalidus japonicus (Sauvage, 1883)
* Squalidus minor (Harada, 1943)
* Squalidus multimaculatus (Hosoya & Jeon, 1984)
* Squalidus nitens (Günther, 1873)
* Squalidus wolterstorffi (Regan, 1908)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)

## Enllaços externs

* Encyclopedia of Life (anglès)
# Spanish Lady

"Spanish Lady" és una cançó tradicional irlandesa que també es pot trobar a Anglaterra. La Bodleian Library disposa de diversos registres d'una cançó anglesa amb aquest nom, una d'elles datada al segle xvii. Fragments o versions provinents dels Estats Units es poden trobar des del 1883. Es troba en la posició número #542 al Roud Folk Song Index. No s'ha de confondre amb les cançons "Spanish Ladies" o "Lady of Spain," que són completament diferents.

## Lletra

La lletra de la cançó varia en funció de l'indret on es canta, però totes les lletres segueixen a la noia espanyola mentre realitza diverses activitats. Hi ha diverses versions de Dublín, una d'elles coneguda popularment com a Wheel of Fortune. Hi ha altres versions irlandeses, com la de Galway (anomenada Galway City) i Belfast. La versió anglesa fa referència a Chester.

## Versions

Aquesta cançó ha estat versionada per diversos artistes, com ara Frank Harte (que va cantar dues versiones dublineses, així com una d'anglesa), The Dubliners, Gaelic Storm, Michael Grosvenor Myer (canal de Youtube), Celtic Woman, Celtic Thunder (Emmet Cahill), The Saw Doctors i Ronnie Drew amb Dustin the Turkey (la versió dels quals va arribar al número 1 de les llistes d'Irlanda el 1994).

## Referències

* ↑ Shepard, Leslie. 1962 The broadside ballad : a study in origins and meaning
* ↑ Vaughan Williams Memorial Library
* ↑ «Ballad Index». Arxivat de l'original el 2011-05-16. [Consulta: 8 maig 2018].

## Enllaços externs

* Spanish Lady a IrishSongs.com
# Steve Duncan

Steve Duncan és un explorador urbà resident a la ciutat de Nova York. Ha explorat àmpliament la xarxa de clavegueram de Nova York i altres espais subterranis de la zona, com ara el sistema del Metro de Nova York i els túnels Amtrak que travessen la ciutat. Duncan també ha fotografiat i cartografiat clavegueres i infraestructures subterrànies d'indrets com París, Londres, Milà, Roma, Nàpols, Estocolm, Berlín, Moscou, Mont-real, Toronto, Chicago i Los Angeles. També va organitzar un programa de televisió a Discovery Channel el 2005 que es va emetre durant cinc episodis.

## Referències

* ↑ «The Wilderness Below Your Feet». , 02-01-2011 [Consulta: 18 agost 2016].
* ↑ «Watch "What I've Learned From Exploring Sewers: Steve Duncan at TEDxPhoenixville"». Ted.com. [Consulta: 18 agost 2016].
* ↑ «Academic Work - Undercity.org», 12-05-2014. Arxivat de l'original el 12 maig 2014. [Consulta: 4 octubre 2018].
* ↑ «Urban Explorers: Programs: Discovery World: Discovery Press Web». Discovery.com. [Consulta: 18 agost 2016].
* ↑ «Discovery Channel: Urban Explorers TV Show». Undercitywebsite.blogspot.com. [Consulta: 18 agost 2016].
# Solčany

Solčany és un poble i municipi d'Eslovàquia que es troba a la regió de Nitra, al sud-oest del país. El 2011 tenia 2.467 habitants.

## Història

La primera menció escrita de la vila es remunta al 1113.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «Obec Solčany» (en eslovac). e-obce.sk. [Consulta: 25 desembre 2021].
# Stromsburg

Stromsburg és una població dels Estats Units a l'estat de Nebraska. Segons el cens del 2000 tenia 1.232 habitants.

## Demografia

Segons el cens del 2000, Stromsburg tenia 1.232 habitants, 487 habitatges, i 320 famílies. La densitat de població era de 471 habitants per km².
Dels 487 habitatges en un 27,1% hi vivien nens de menys de 18 anys, en un 59,1% hi vivien parelles casades, en un 4,3% dones solteres, i en un 34,1% no eren unitats familiars. En el 31,8% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,9% tenia menys de 18 anys, un 6,3% entre 18 i 24, un 20,5% entre 25 i 44, un 18,8% de 45 a 60 i un 31,7% 65 anys o més.
L'edat mediana era de 45 anys. Per cada 100 dones de 18 o més anys hi havia 81 homes.
La renda mediana per habitatge era de 34.250$ i la renda mediana per família de 45.250$. Els homes tenien una renda mediana de 32.132$ mentre que les dones 18.600$. La renda per capita de la població era de 17.235$. Aproximadament el 4% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stromsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stromsburg». American Fact Finder. Oficina del Cens dels Estats Units, 12-01-2010.
# Suspense (1913)

Suspense és un curtmetratge cinematogràfic mut, de 10 minuts de durada, dirigit per Lois Weber i el seu marit, Phillip Smaley, el 1913. Va ser produït per Universal. A part de la direcció, Lois Weber també es va encarregar del guió.

## Argument

Una jove esposa (interpretada per Lois Weber) es queda sola a casa cuidant del seu nadó després que la donzella és retires sense avisar. Un vagabund (Sam Kaufman) s'assabenta que està sola a casa i vol irrompre, el que comporta que l'esposa truqui al seu marit (Valentine Paul) perquè acudeixi, després d'haver escoltat sorolls i segons abans que es tallin les línies telefòniques. El marit ha de robar un cotxe per acudir al més aviat possible, el que suposa que el persegueixi la policia (Douglas Gerrard). Finalment acaba arribant a temps per salvar la seva dona i la seva filla, el rodamón és arrestat i ell explica el que ha passat a la policia perquè no l'arrestessin.

## Innovacions

Al llarg d'aquesta pel·lícula trobem diversos aspectes innovadors i trencadors, d'una banda Lois Weber ens arriba a mostrar fins a tres accions de manera simultània, i ho aocnsegueix dividint la pantalla en tres parts. D' altra banda, observem que la directora també fa servir angulacions verticals, no gaire comú a l' època, com la Zenital i el Picat.

## Repartiment

* Lois Weber - Esposa
* Valentine Paul - Marit
* Douglas Gerrard - Policia
* Sam Kaufman - Rodamón
* Lon Chaney - Sense confirmar

## Referències

* 1 2 «Suspense (1913)». [Consulta: 1r desembre 2018].
* ↑ «Suspense (1913)». Arxivat de l'original el 2018-06-26. [Consulta: 1r desembre 2018].
# Sultanat de Malwa

El sultanat de Malwa fou un estat musulmà que va existir a la regió de Malwa a l'Índia entre 1390 i 1562 quan fou annexionat per l'Imperi Mogol sota l'emperador Akbar el Gran.
La dinastia gúrida la va fundar Hasan Ghuri, amb el nom de Dilwar Khan, nomenat vers 1390 governador tughlúquida de Malwa amb seu a Dhar, i independent de facto el 1393, però que va romandre lleial fins i tot després de l'expedició de Tamerlà el 1398, i no es va proclamar independent fins al 1401. El va succeir el seu fill Alp Khan amb el nom d'Huixang Xah el 1405. Hushang va engrandir l'estat entre Kalpi al nord i Kherla al sud i va fundar Huixangabad. El va succeir el seu fill Ghazni Khan amb el nom de Muhàmmad Xah (1432-1436) que va exterminar al col·laterals de la família i es va alienar la noblesa i fou enverinat no més tard del 1436. El fill Masud Khan va ser proclamat sultà al seu lloc per pocs dies però finalment el ministre Mahmud Khan, després d'oferir la corona al seu pare Malik Mughith que la va refusar, es va proclamar sultà i va fundar la dinastia khalji de Malwa, acabant així la dinastia gúrida.

## Llista de sultans
### Dinastia gúrida de Malwa

* Dilawar Khan Hasan 1390-1405
* Alp Khan Huixang Xah 1405-1435
* Ghazni Khan Muhàmmad Xah (Muhàmmad Xah Guri) 1435-1436
* Masud Khan Ghuri 1436

### Dinastia Khalji de Malwa

* Mahmud Xah I Khalji 1436-1469
* Ghiyath Xah Khalji 1469-1500
* Nasr Xah Khalji 1500-1511
* Mahmud Xah II Khalji 1511-1512
* Muhàmmad Xah II Sahib Khan 1512
* Mahmud Xah II Khalji 1512-1531 (segona vegada)
* A Gujarat 1531-1535
* Kadir Xah Khalji 1535-1542
* Dinastia Suri de Delhi 1542-1555
* Xajaat Khan Khalji 1555
* Miyan Bayezid Baz Bahadur Khalji 1555-1562
* a l'Imperi Mogol 1562
# Superfosfat

Superfosfat és el nom que es dona a diversos fertilitzants fosfatats que difereixen en el seu contingut en fosfat i en els components menors insolubles en aigua. El superfosfat triple és un component del fertilitzant que consisteix principalment en fosfat monocàlcic, Ca(H2PO4)2. El superfosfat triple s'obté tractant la roca fosfòrica amb àcid fosfòric. Les vies tradicionals d'extracció de roca fosfatada utilitzen àcid sulfúric que donen superfosfat simple, una barreja aproximadament 1:1 de Ca(H2PO4)2 i fosfoguix CaSO4). El doble superfosfat es refereix a una barreja de superfosfat triple i simple, resultant de l'extracció de roca fosfòrica amb una barreja d'àcids fosfòric i sulfúric.
El superfosfat comercial és un tipus de fertilitzant a base dels nutrients fòsfor i calci. La seva fórmula química és Ca(H2PO4)2. La seva preparació és a partir del mineral apatita Ca3(PO4)2 el qual es fa reaccionar amb àcid sulfúric. La reacció té per objectiu convertir-lo en soluble en aigua:
Ca3(PO4)2 + 2 H2SO4 → Ca(H2PO4)2 + 2 CaSO4
El superfosfat és un dels productes fertilitzants que es produeixen en més gran quantitat al món.
Segons la quantitat de fòsfor, quantificat com P₂O₅, pentaòxid de difòsfor, existeixen comercialment.
* superfosfat simple (SSP)
* superfosfat enriquit (ESP)
* superfosfat triple TSP.

## Referències

* 1 2 Kongshaug, Gunnar; Brentnall, Bernard A.; Chaney, Keith; Gregersen, Jan-Helge; Stokka, Per; Persson, Bjørn; Kolmeijer, Nick W.; Conradsen, Arne; Legard. Ullmann's Encyclopedia of Industrial Chemistry (en anglès). Weinheim, Alemanya: Wiley-VCH, 2005, p. 1–49. DOI 10.1002/14356007.a19_421.pub2. «Phosphate Fertilizers»
# Superfície (desambiguació)

«Superfície» té aquests significats:
* Unitat de superfície, patrons per facilitar l'intercanvi de dades en els mesuraments quotidians o científics
* Superfície o àrea una quantitat que expressa l'extensió d'una superfície o forma de dues dimensions al pla
* Matemàtiques:
** Superfície (matemàtiques), varietat diferenciable en dues dimensions.
** Superfície corba, la que no és plana ni està composta de superfícies planes,
** Superfície de revolució, l'engendrada pel moviment d'una corba que gira al voltant d'una recta fixa,
** superfície cilíndrica, la generada per una recta que es mou paral·lelament sobre una corba donada,
** Superfície cònica, la generada per una recta que, passant per un punt fix, recorre una corba donada,
** superfície desenvolupable, la superfície reglada que es pot estendre sobre un pla, conservant la distància entre els seus punts, vegeu Superfície reglada # Superfícies desenvolupables
** Superfície reglada, la qual pot contenir línies rectes en determinades direccions.
** Superfície de Riemann
** Integral de superfície, integral definida calculada sobre una superfície la qual pot ser corbada
** Superfície reglada, superfície engendrada per una família infinita de rectes que depenen d'un paràmetre
** Superfície cilíndrica, superfície il·limitada formada per la unió de les rectes paral·leles que passen per cada un dels punts d'una corba fixa
** Àrea de superfície, mesura de la quantitat de superfície exposada que presenta un sòlid expressada en unitats quadrades
** Superfície de revolució
** superfície equipotencial, lloc geomètric dels punts d'un camp escalar en els quals el potencial de camp
** Superfície específica, superfície real d'un objecte per oposició a la superfície aparent
* Física:
** Superfície (física), és el límit d'un medi continu en contacte amb un altre mitjà de propietats físiques diferenciades,
** superfície d'ona, la formada pels punts que es troben en la mateixa fase, en un moment donat, en un moviment ondulatori vegeu Front d'ona
** Superfície equipotencial, el lloc geomètric dels punts d'un camp de força que tenen el mateix potencial.
* Micel·lania:
** Gran superfície, centre comercial de grans dimensions
** Míssil aire-superfície
Viccionari
# Sürk

Sürk, Sürki, Sürk peyniri (turc per formatge sürk) o Sürk çökeleği és un formatge turc propi de la Província de Hatay. És un formatge fet a base de iogurt, com el çökelek, amb llet d'ovella o de cabra, i amb espècies (comí, farigola, clau d'espècia, nou moscada, etc.), especialment pul biber. El sürk té una aparença vermella, i és sec (veure imatges), per aquesta raó moltes vegades es menja amb oli d'oliva.

## Referències

* ↑ Milletlerarası Türk Halk Kültürü Kongresi. Beşinci Milletlerarası Türk Halk Kültürü Kongresi. Kültür Bakanlığı, 1997. ISBN 978-975-17-1757-3.
* ↑ Bülent Nakib. Antakya ağzı: dilbilgisi ve sözlük. Hatay Folklor Araştırmaları Derneği, 2004. ISBN 978-975-98913-2-9.
* 1 2 Helen Saberi. Cured, Smoked, and Fermented: Proceedings of the Oxford Symposium on Food and Cooking, 2011. Oxford Symposium, 2011, p. 325–. ISBN 978-1-903018-85-9.

## Vegeu també

* Çökelek
* Cuina turca

## Enllaços externs

* Imatges de "sürk"
# Sülfeld

Sülfeld és un municipi de l'Amt Itzstedt a l'Estat federat alemany de Slesvig-Holstein, el 30 de març de 2010 tenia 3389 habitants. Va crear-se el 1936 despsrés de la fusió dels municipis de Borstel (en baix alemany Bossel), Petersfelde, Sülfeld i Tönningstedt (Tönnensteed). S'ha integrat a la mancomunitat de municipis de l'Amt d'Itzstedt.

## Història

El primer esment escrit d'una església dedicada a sant Marc l'evangelista, aleshores encara catòlica data del 1207. De 1529 a 1550 va tenir un paper econòmic quan el canal Alster-Trave funcionava com una via comercial entre Lübeck i Hamburg. De 1896 fins a 1973 el municipi tenia una estació del ferrocarril d'Elmshorn a Bad Oldesloe, del qual el tram d'Ulzburg-Sud fins Blumendorf va ser transformat en sender per ciclistes i passejants.

## Geografia i economia

Sülfeld és a la divisòria d'aigües de la conca del mar del Nord i la del mar Bàltic. Originalment, és una regió poc poblada de landes, de torberes altes i d'aiguamolls poc fèrtils. L'activitat principal és l'agricultura. Al nucli de Borstel hi ha un centre de recerca biomèdica, el Forschungszentrum Borstel – Leibniz-Zentrum für Medizin und Biowissenschaften amb uns tres-cents col·laboradors, l'empleador més llarg de l'entitat.

## Llocs d'interès

* Vestigis del canal Alster-Trave
* Església de Marc
* La residència
* La vall del riu Norderbeste
* L'església de Sant Marc
* Els vestigis del canal Alster-Trave
* El castell Herrenhaus Borstel
* La sèrie de 8 llibres d'escrits de Martí Luter del 1559, redescoberts el 1965 del qual el primer tom va ser restaurat el 2010.

## Referències

* ↑ Statistik Nord
* ↑ «Gemeinde Sülfeld». Arxivat de l'original el 2010-10-12. [Consulta: 26 novembre 2010].
* ↑ Bernd-Olaf Struppek i Alexander Vaith, Kirchengemeinde Sülfeld zeigt ihren Schatz a Hamburger Abendblatt, 30 d'octubre de 2010
# Sürmeli Ali Paixà

Ali Paixà Sürmeli (Dimetoka, 1645 - Edirne, 1695) fou un gran visir otomà. El seu malnom Sürmeli volia dir «presumptuós».
Va néixer a Dimetoka. Va entrar a l'administració sobretot en el camp de les finances i va arribar a sefertar el 1688 i encara que fou destituït el 1689 va recuperar el càrrec el 1691 amb rang de visir. Després fou governador de Xipre (1692) i tot seguit de Trípoli del Líban (1693).
El 13 de març de 1694 fou nomenat gran visir al lloc de Mustafa Pasha Bozoklu. Va dirigir la campanya d'Hongria i va assetjar Peterwardein però sense èxit (1694). Al pujar al tron Mustafà II (6 de febrer de 1695) va conservar el càrrec i va fer una segona campanya contra Hongria. Una revolta dels geníssers va provocar la seva destitució el 22 d'abril de 1695 i fou condemnat a l'exili, però finalment es va decidir la seva execució portada a terme el 18 de maig de 1695.

## Bibliografia

J. Von Hammer, Histoire de l'Empire Ottoman.
Gran visir otomà :
# Gralla

«Gralla» té aquests significats:
* Música: Gralla (instrument), un instrument de vent
* Zoologia: Gralla (ocell), ocell de la família dels còrvids
Viccionari
# FNR

FNR té els següents significats:
* Foment Nacionalista Republicà, partit polític històric d'àmbit municipal de Reus, al Baix Camp
* Front Nacional de Redempció, partit polític del Sudan
* Agència pels Recursos Renovables (del seu nom en alemany Fachagentur Nachwachsende Rohstoffe), agència governamental de l'àmbit dels recursos naturals renovables d'Alemanya
* Food & Nutrition Research, revista científica especialitzada en temes de nutrició
* Reactor de neutrons ràpids (del seu nom en anglès Fast-Neutron Reactor), reactor nuclear que utilitza neutrons d'energia superior a 1 MeV
* Taxa de falsos negatius (del seu nom en anglès False Negative Rate), proporció de falsos negatius sobre el total de negatius en una prova mèdica
* Ferredoxina-NADP-reductasa, oxidoreductasa que intervé en el procés de fotosíntesi
# Castell de Madrona

El castell de Madrona és un castell medieval, actualment enrunat, que es troba dalt d'un turó al poble de Madrona, al municipi de Pinell de Solsonès.
Situat al cim (550 metres d'altitud) del darrer turó del contrafort de ponent del serrat de Madrona, està tan enrunat que es fa difícil discernir-ne la forma de la planta però sí que es constata encara que s'aixecava al costat de l'església romànica de Sant Pere de Madrona.
La primera referència documental trobada fins al present es tracta d'un document del 1053 mitjançant el qual es dona en alou uns terrenys que es troba sota del castell.
Un segon document datat el 21 de gener de 1073 el comte d'Urgell fa donació d'una propietat situada dins el terme del castell.
Documents posteriors ens permeten constatar que d'aquest castell en depenien el castell de Miralles i el castell de Bordell dels quals actualment se'n desconeix el seu emplaçament tot i que si que s'han conservat topònims que permeten situar-los de forma aproximada.
El conjunt de les restes del castell i l'església romànica van ser declarats Bé Cultural d'Interés Nacional mitjançant decret publicat al BOE el 5 de maig de 1949.

## El senyors de Madrona

La primera referència documental és de 1085. En ella hi apareixen com a senyors de Madrona la nissaga dels Gombau. En èpoques posteriors la titularitat va passar als Josa.

## Referències

* ↑ «Castell de Madrona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 juliol 2015].
# Casa Cruañas

La Casa Cruañas és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

Edifici entre mitgeres situat a la zona històrica de la ciutat. Planta baixa reformada per a ús comercial. El primer pis té un balcó, més gran que el balcó que trobem al segon pis, tots dos amb llindes ornamentals escalonades, amb motius ceràmics. El tercer pis, separat per motllura horitzontal presenta dues petites finestres amb motiu decoratiu ceràmic a la llinda. Per sobre, un fris ceràmic policrom, amb els forats de ventilació, per sobre la cornisa, que dona lloc a la terrassa superior. La façana presenta una trama esgrafiada amb motius florals verds est amb fons groc i amb motius verds estucats. Als dos laterals, motllura imitant carreus per emmarcar la façana.

## Referències

* ↑ «Casa Cruañas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].